《循烟霞洞下岭至石屋洞》
清代·袁启旭

晨兴涉乱山，亭午憩修畛。岩高哀狖吟，树密春禽隐。

交藤路渐披，独鹤径徐引。石窦閟玄冥，巨灵吝真境。

开凿自何年，潜虬遁虚牝。海气通平远，寒烟锢深迥。

雕锼非一壑，险仄有孤岭。仙室越阴凉，人世异朝冥。

渴欲漱乳泉，饥将摘松菌。于此托赏心，无劳慕张邴。

作者简介：安徽宣城人，字士旦。诗风雄健，亦工书法、尺牍。有《中江纪年稿》。